recursal/SuperWikiNEXT-32B huggingface dataset:
Pavel Jablotsjkov på eit sovjetisk frimerke.
**Pavel Nikolajevitsj Jablotsjkov** (ru. **Павел Николаевич Яблочков**) (14. september 1847–31. mars 1894) var ein russisk oppfinnar som er kjend for å ha lage ei elektrisk ljosbogelampe i 1879. 

Jablotsjkov var fødd i Serdobsk og studerte fysikk og ingeniørfag ved ein Nikolayev militære ingeniørhøgskule (Николаевское военно-инженерное училище) i St. Petersburg. I 1869 studerte han vidare ved Den galvaniske technische høgskulen in Kronsjtadt. Etter utdanninga arbeidde han ei tid som offiser og i 1873 vart han utnemnd til telegrafsjef ved Moskva-Kursk-jarnvegen. Det var på denne tida han bygde eit laboratorium for å utføra eksperiment innan elektrofag.

Jablotsjkov eksperimenterte med ulike typar elektriske batteri, men det var utviklinga av ei ljosbogelampe som har fått mest merksemd. Tidlegare ljosbogelamper var ustabile, på det viset at dei kravde ein regulator for å halda ljosbogen konstant. I 1875 reiste han til Paris og i 1876 fekk han eit fransk patent på oppfinninga si. Han nytta ein Gramme-dynamo for å generera elektrisk energi til lampene sine og i samarbeid med Zénobe Gramme monterte han under Exposition universelle de 1878 64 av lampene sine langs Avenue de l'Opera i Paris. 

Han starta produksjon av lampene i St. Petersburg og i 1880 hadde han produsert rundt 500 Jablotsjkov-lamper. Over halvparten av desse var i bruk i hæren og marina. På tsaren sin lystbåt «Livadia» var det installert 48 lamper. I Stockholm vart det installert Jablotschkow-lamper i Blanchs café ved Kungsträdgården.

Kjelder
-------

1. ↑  *Archives Biographies: Paul Jablochkoff 1847-1894*, The Institution of Engineering and Technology. (vitja 12/7-2009)
2. ↑  Ivanov, A. *Электрификация Гатчины*. (vitja 12/7-2009)

|  |  |
| --- | --- |
| Autoritetsdata | 
* WorldCat
* VIAF
* LCCN
* ISNI
* SUDOC
* NKC

 |
**Haldis Tjernsberg** (fødd 12. juli 1903 i Sande i Vestfold, død 4. april 1972) var ein norsk politikar for Arbeidarpartiet. Ho representerte Hedmark på Stortinget i fleire periodar.

Tjernberg var den første vararepresentanten til partiet frå Hedmark i periodane 1954–57 og 1958–61. Ho møtte fast for Harald Johan Løbak i hans statsrådstid (mai 1956 – april 1960). Ho vart fast innvalgt på Stortinget frå 1961 og sat fram til 1969. Som vararepresentant sat ho i ei rekkje stortingskomitear, blant anna utanriks- og konstitusjonskomiteen. Som fast representant var ho i sosialkomiteen, landbrukskomiteen og protokollkomiteen.

Tjernberg var varamedlem av Vinger kommunestyre 1946–47. Ho var nestformann i Arbeidarpartiets kvinnesekretariat 1963–65.

Ho leia Vinger sykepleierforening i seksten år.

Kjelder
-------


* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.
* «Haldis Tjernsberg». Stortinget.no.

---

* *Denne artikkelen bygger på «Haldis Tjernsberg» frå Wikipedia på bokmål, den 19. desember 2015.*



|  |  |
| --- | --- |
| Autoritetsdata | 
* PolSys

 |
**Svartmetall** eller **black metal** er ein undersjanger av heavy metal. Nemninga «black metal» stammar frå Venom-plata *Black Metal* frå 1982. Dei seinare åra har det vorte meir vanleg å bruka den norske omsetjinga «svartmetall».[*treng kjelde*]

Venom starta opp i 1980 etter at tre personar hadde fått ideen om å spela satanistisk thrash metal. Til sine eigne namn valde dei pseudonym for ulike demonar som høvde til konseptet – Cronos på vokal, Mantas på gitar og Abaddon på bass. Debutplata *Welcome to Hell* er meir å rekna som som thrash metal enn dagsens svartmetall; dagsens svartmetall minner gjerne om den andre og tredje bylgja svartmetall. Oppfylgjaren *Black Metal* inneheld mange av dei elementa som seinare vart karakteristiske for svartmetall-sjangeren – rå og primitiv instrumenthandtering og eit ljodbilete som vanlege produsentar ville ha sagt låg på demo-nivå.

Seinare var svenske Bathory det fyrste bandet til å taka i bruk *screaming*, vokalstilen som skulle verta eit kjennemerke på svartmetall. Bathory la dessutan grunnlaget for riffingsprinsippet som vert nytta i sjangeren.

På slutten av 80-talet gav band som Darkthrone og Mayhem ljod til den norske stilen innanfor svartmetall. Klassikarar her er *A Blaze in the Northern Sky* frå 1991 og *De Mysteriis Dom Sathanas* frå 1994. Andre band fylgde i kjølvatnet – her kan nemnast Immortal, Burzum,the Kovenant, Obtained Enslavement, Enslaved, Emperor, Gorgoroth osb. Mediegjennombrotet for svartmetall kom med kyrkjebrannane og drapet på Øystein Aarseth (Euronymous) i 1993[*treng kjelde*], hendingar som skapte mykje åtgaum i både norske og internasjonale media.

Mange meiner at framveksten av svartmetall har gjeve nytt liv til heavy metal-sjangeren som på slutten av 80-talet var merkt av stagnasjon og skort på nyskapning. I dag har svartmetall ekspandert i so mange ulike leider at det er vanskeleg å seia kva som er svartmetall og ikkje. Medan Darkthrone framleis held seg til det gamle «true Norwegian»-konseptet (seinast med nyutgjevne *Sardonic Wrath*), har mange av dei klassiske svartmetall-gruppene orientert seg bort frå tradisjonell svartmetall og meir i retning av progressiv rock og elektronika.
**Pavel Patera** (fødd 6. september 1971) er ein tsjekkisk tidlegare ishockeyspelar frå Kladno. Perioden 1996-2001 vann han fire VM-gull og eitt OL-gull for Tsjekkia.

Karriere
--------

### Landslagsspel

Patera var senterløpar på Tsjekkia sitt sigerrike landslag, eit mannskap som tok medalje i seks verdsmeisterskap på rad og sigra i den olympiske ishockey-turneringa i 1998. Medaljehausten tok til med gull i VM 1996 og vart etterfylgd av bronse både i 1997 og 1998. Vinteren 1998 lukkast Patera verte olympisk meister med Tsjekkia, etter 1-0 over Russland i OL-finalen i Nagano. Deretter vann Tsjekkia tre strake VM-gull i åra 1999-2001, alle med Patera på plass.

### Klubbspel

Patera var profesjonell spelar i 25 år frå 1990. Størstedelen av tida, 1990-96 og 2004-14, gjorde han teneste i klubben frå heimbyen Kladno. Saman med to lagkameratar, Martin Procházka og Otakar Vejvoda, reiste Patera i 1996 til Sverige, der han i to sesongar spelte han på AIK Stockholm. 1998/99-sesongen var han tilbake i heimlandet, ein sesong som enda med siger i den tsjekkiske ishockeyserien for klubben Vsetín og Patera. Hausten 1999 spelte Patera på Dallas Stars og hausten 2000 på Minnesota Wild, men lukkast ikkje i korje av NHL-laga. Derimot vart han russisk meister 2004 med Avangard Omsk, den siste av tre sesongar med klubben frå Sibir.

Våren 2006 spelte Patera nokre få kampar på Färjestads BK, ein klubb som vart svensk meister den sesongen. Etter ti år i Kladno avslutta Patera karrieren med ein sesong i HC Olomouc, 43 år gammal la han opp i 2015.

Kjelder
-------

* *Denne artikkelen bygger på «Pavel Patera» frå Wikipedia på engelsk, den 9. april 2020.*



‬
**Haldor Røyne** (10. september 1908–1979) var ein kjend spelemann frå Øystre Slidre i Valdres.

Haldor var av den store Røyne-Rudi-slekta i Øystre Slidre, og ervde stor musikalsk givnad frå foreldra, Torstein Torsteinsson Røyne og Rangdi Haldorsdotter Rudi. Haldor ætta frå spelemannen Torstein Knutsson Røyne (1765-1830). 

Haldor Røyne tok ved fela då han var ti år gamal, og spelemannen Ola Okshovd var første læremeistaren hans. I seinare år kalla Røyne Okshovd «ein spelemann av Guds nåde». Elles var nær familie og slekt den viktigaste kjelda hans. Det fanst spelemenn på både mors- og farssida.

Haldor Røyne tok utdanning innanfor landbruk, og var i lang tid knytt til Landbrukshøgskolen på Ås, der han hadde tatt eksamen. Han arbeidde og på Valdres Landbruksskole på Leira. Her råka han på spelemannen Olav O. Hegge, og desse to var samde i å ta vare på spelet etter Ola Okshovd.

Haldor Røyne var sterkt engasjert i vernet og røkta av folkemusikken i Valdres, og tok tidleg til orde for opprettinga av ein distriktsmusikarstilling på dette feltet. Han var mykje med i folkemusikkhalvtimen i NRK, og var rekna som ein påliteleg kjelde. 

Elles var Haldor oppteken av å laga feler, og laga sjølv fleire langeleikar. Han døydde heller tidleg, i 1979.

Haldor Røynes minnepris vert utdelt annakvart år på Jørn Hilme-stemnet på Fagernes.

I hardingfeleverket finst det ei slåttenedskrift etter Haldor Røyne, gjort av Sven Nyhus.

|  |  |
| --- | --- |
| Autoritetsdata | 
* WorldCat
* BIBSYS
* VIAF
* LCCN
* ISNI

 |
Haldia Institute of Technology.
**Haldia** er ein hamneby i Vest-Bengal i India med litt over 200 000 innbyggjarar.
Saman med Kolkata lengre nord på elva er Haldia ei viktig internasjonal hamn for India, og den femte største hamna i landet.

Haldia ligg ved møtestaden til elvane Haldi og Hugli, begge munningsarmar av Ganga. Han ligg i distriktet Purba Medinipur, rundt 9 mil nord for elvemunningen ved Bengalbukta og 6 mil sør for Kolkata. Hamna i Haldia blei hovudsakleg bygd for å avlasta Kolkata. Ho kan ta imot større havgåande skip, og er både ei viktig eksport- og importhamn. I tillegg til elvefart har byen veg- og jernbanesaband med Kolkata og vegsamband med Kharagpur og Jamshedpur i vest.

Byen huser fleire høgskular, mellom anna Haldia Institute of Technology, Haldia Government College, Haldia Law College, Haldia Paramedical College, Global Institute of Science and Technology, Haldia Institute of Dental Sciences & Research, ICARE Institute of Medical Sciences & Research og Haldia Institute of Maritime Studies and Research.

Bakgrunnsstoff
--------------

* Haldia Development Authority (hda.gov.in)
	+ Bykart Arkivert 2014-01-08 ved Wayback Machine.
* Haldia Law College (hlc.in)
* icare-haldia.org

Kjelder
-------

1. ↑  Ved folketeljinga i 2011 blei det registrert 200 762 innbyggjarar. (Census of India; Provisional Population Totals Paper 2 of 2011 : India (Vol II), Cities having population 1 lakh and above - PDF-fil).

* «Haldia» (14. februar 2009), *Store norske leksikon*. Henta 8. januar 2014.
* Geography Arkivert 2014-01-08 ved Wayback Machine. hda.gov.in. Henta 8. januar 2014.
* «About Haldia», icare-haldia.org. Henta 8. januar 2014.

* *Denne artikkelen bygger på «Haldia» frå Wikipedia på svensk, og «Haldia» frå Wikipedia på engelsk den 8. januar 2014.*


|  |  |
| --- | --- |
| Autoritetsdata | 
* VIAF
* GND
* GeoNames
* BBC Things

 |
| **Hiddensee** |
| --- |
| Eit fyr på HiddenseeEit fyr på Hiddensee |
| Geografi |
|  |
| **Stad** | Austersjøen |
| **Koordinatar** | 54°32′N 13°6′E﻿Koordinatar: 54°32′N 13°6′E﻿

 |
| **Areal** | 19,02 km²

 |
| **Høgaste punkt** | Dornbusch (72 moh.)
 |
| Administrasjon |
| **Land** | Tyskland |
| **DelstatLandkreis** | Mecklenburg-VorpommernRügen

 |
| Demografi |
| **Folketal** | 1 087 (2006) |
| **Folketettleik** | 57 /km² |

**Hiddensee** er ei bilfri øy i Austersjøen, vest for øya Rügen ved kysten av Tyskland.

Øya har like over 1 000 innbyggjarar og var ein populær feriestad for Aust-Tyskland, og er det framleis i dag. Her ligg mellom anna den ornitologiske stasjonen til Universitetet i Greifswald, medan Gerhart Hauptmann og Walter Felsenstein er gravlagd her. 

Den tyske ekspressjonistiske målaren Walter Grammatté målte fleire bilete av øya. Dei heng for tida i Brücke Museum i Berlin.

Ei vandresoge under DDR-tida var at arbeidarar og bønder på øya skreiv brev til Stalin der dei kravde å verte annektert av Sverige (Hiddensee var ein del av Svensk Pommern i 1648-1815). Sjølvsagt var det ikkje noko i dette ryktet, men viser den typiske humoren folk hadde i DDR for å overleve den sosialistiske kvardagen.

Galleri
-------

* Satellittbilete av HiddenseeSatellittbilete av Hiddensee
* Fyr på HiddenseeFyr på Hiddensee

Kjelder
-------

* *Denne artikkelen bygger på «Hiddensee» frå Wikipedia på engelsk, den 31. mai 2007.*

Bakgrunnsstoff
--------------

 Wikimedia Commons har multimedia som gjeld: **Hiddensee**

* 

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |
Koordinatar: 85°23′S 121°00′W﻿

**Horlick Mountains** er ei fjellkjede i Dei transantarktiske fjella i Antarktis, som ligg ust for Reedybreen og omfattar Wisconsin Range, Long Hills og Ohio Range.

Fjella vart oppdaga i to observasjonar av Byrd-ekspeidsjonen, 1933-35, den eine observasjonen av Kennett L. Rawson unde rein flutur den 22. november 1934 og den andre av Quin Blackburn i desember 1934. Delar av Wisconsin Range vart registert på flyfoto tekne av USN Operation Highjump, 1946-47. Heile fjellgruppa vart kartlagd frå flyfoto tekne av U.S. Navy 1959-64. Fjella vart namngjevne av admiral Richard E Byrd etter William Horlick i Horlick's Malted Milk Corp. som støtta ekspedisjonen i 1933-35.

Kjelder
-------

* *Denne artikkelen bygger på «Horlick Mountains» frå Wikipedia på engelsk, den 28. februar 2013.*
	+ *Wikipedia på engelsk oppgav desse kjeldene:*

1. ↑  «Horlick Mountains». Geographic Names Information System, U.S. Geological Survey. Henta 28. februar 2013.

|  |  |
| --- | --- |
| Autoritetsdata | 
* GeoNames

 |
**Roddy Lorimer** (fødd 19. mai 1953 i Glasgow) er ein skotsk musikar som har spelt med mange forskjellige artistar, som Blur, Gene, The Rolling Stones, The Who, The Style Council, Eric Clapton, Suede, Supergrass, Beyoncé, Jamiriquai, Dr John, The Waterboys, Nik Kershaw og Bruce Foxton. Han er for tidsa medlem i blåserekkja Kick Horns.

Karriere
--------

Lorimer studerte trompet ved Royal Scottish Academy of Music and Drama i Glasgow. Ein kan tydeleg høyre den klassiske musikkbakgrunnen hans på The Waterboys-singelen «The Whole of the Moon», som seinare vart ein av dei største suksessane til bandet. Lorimer har òg bidrege på ei anna Waterboys-innspeling, eit arrangement av W.B. Yeats-diktet «The Stolen Child».

Roddy Lorimer, har som ein del av the Kick Horns, turnerte i Nord-Amerika og Storbritannia med The Who i 1989. Verdsturnear med Eric Clapton i 1993 – 96 og seinare ein europeisk turne med Clapton Band i 2006. Han var medlem av Pete Townshend-bandet Deep End (1985), eit kortvarig superband med Pink Floyd-gitaristen David Gilmour. Gruppa bestod òg av trommisen Simon Phillips, bassist Chucho Merchan, perkusjonisten Jody Linscott, klaverspelaren John 'Rabbit' Bundrick, munnspelspelaren Peter Hope Evans, vokalistane Billy Nicholls, Cleveland Watkiss og Chyna.

Han turnerte mykje i 1980- og tidleg i 1990-åra med The Waterboys.

Kjelder
-------

* *Denne artikkelen bygger på «Roddy Lorimer» frå Wikipedia på engelsk, den 7. desember 2015.*
	+ *Wikipedia på engelsk oppgav desse kjeldene:*

1. ↑  Mabbett, Andy (2010). *Pink Floyd – The Music and the Mystery*. London: Omnibus. ISBN 9781849383707.
2. ↑  Artist Direct listing

|  |  |
| --- | --- |
| Autoritetsdata | 
* VIAF
* NKC
* MusicBrainz (artist)
* Discogs (artist)
* AllMusic (artist)

 |
Den lokale puben ved vegkrysset i sentrum av landsbyen, Ye Olde Lion & Lamb.
**Gosforth** er ein landsby og verdsleg sokn (administrativ, ikkje-kyrkjeleg lokaleining) i det vestlege Cumbria nordvest i England, på grensa til nasjonalparken i Lake District. Landsbyen er kjent for mellom anna Gosforthkrossen, ein høg steinkross frå mellomalderen med relieffbilete som er tolka som framstillingar av hendingar i førkristen nordisk mytologi nytta i ei kristen meining. Eit brotstykkje av eit anna monument som no er inne i kyrkja, men kan hende er ein rest av ein annan kross som har stått på kyrkjegarden, syner mellom anna ei scene som er tolka som soga om guden Tor og jotunen Hyme som er ute i båt for å fiske Midgardsormen opp or havet.

Landsbyen ligg ved vegen A595 mellom Whitehaven og Barrow-in-Furness, og er ei blanda samling av gamle og nye bygningar, med rådhuset og biblioteket som dei eldste, tidfesta til 1628. I nærleiken ligg andre landsbyar, mellom andre Whitehaven, Egremont, og Ravenglass, og nær ved ligg den djupaste innsjøen i England, Wastwater.

Stadnamnet Gosforth, som ein finn fleire stader i England, er frå gamal tid. Sistelekken *-forth*, som er det same som *ford*, tysk *furt*, tyder vadestad, altså ein stad der det er mogleg for folk og fe å krysse ei elv eller eit vatn ved å gå på botn. Fyrstelekken *Gos* reknar ein med syner på eit eller anna vis til symjefuglen gås, og då korkje villgås eller tamgås treng å gå på botn for å krysse vatn, er det lansert teoriar om at det i gamal tid, helst i førkristen tid, har vore ofra slike fuglar ved vad på stader som har dette namnet.

Litteratur
----------

Teorier om at førkristne offerstader kan ha vore knytt til vadestader, sjå:

* Amstadt, Jakob. 1991. *Südgermanische Religion seit der Völkerwanderungszeit*. Stuttgart, Berlin, Köln: Verlag W. Kohlhammer. ISBN 3-17-011281-3

Bakgrunnsstoff
--------------

* Om Gosforth på internettstaden Visit Cumbria

|  |  |
| --- | --- |
| Autoritetsdata | 
* WorldCat
* VIAF
* LCCN
* BNF
* BNF (data)
* NKC
* GeoNames
* MusicBrainz (area)

 |
|  |
| --- |
| **Hork** |
| HorkHork |
|
| **Utbreiing og status** |
| **Status i verda:** LC LivskraftigUtbreiinga av hork Utbreiinga av hork |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Actinopteri |
| **Orden:** | Piggfinnefiskar Perciformes |
| **Familie:** | Åborfamilien Percidae |
| **Slekt:** | *Gymnocephalus* |
| **Art:** | **Hork** *G. cernua* |
|
| **Vitskapleg namn** |
| ***Gymnocephalus cernua***Linnaeus, 1758 |

**Hork** er ein liten ferskvassfisk i åborfamilien. Han er utbreidd i mellom- og nord-Europa frå Frankrike til Sibir, i tillegg til ein engelsk bestand. I Noreg finst arten naturleg på Austlandet frå Mjøsa og sørover.

Kjenneteikn
-----------

Hork liknar åbor, men er mindre og manglar fargeteikningane til den større slektningen. Han er grågrøn til brun med mørke prikkar, og dei to ryggfinnane heng saman. På hovudet har han eit sett gropar som skil ut slim, og på gjellelokka har han piggar.

Horken er vanlegvis ikkje lenger enn 14 cm, men sør i Europa kan han bli så lang som 25 cm.

Levevis
-------

Hork heldt seg helst i botnsjiktet i innsjøar, tjern og ved elvebreidder. Han trivst best på litt djupare vatn med sand- og mudderområde. Arten er aktiv både og dagen og om natta, og finn vegen godt i mørket ved hjelp av sidelinjeorganet. Han er altetar, og lever for det meste av fjørmygglarver, amfipodar, makk, fiskeyngel, rogn og blautdyr.

Gytetida er seint på våren, og horken gyter på grunt vatn ved 12-15 °C. Egga vert fest til stein og vassplanter, og klekker etter ei eller to veker. Larvane måler då om lag 4 mm, og veks sakte. Likevel kan dei bli kjønnsmogne allereie i sitt andre leveår.

| Namn på ulike språk |
| --- |
| Hork |
| Svensk | Gärs |
| Engelsk | Ruffe |
| Tysk | Kaulbarsch |
| Fransk | Grémille |
| Spansk | Acerina |
| Russisk | Jorsj (Ёрш) |

Kjelder
-------

* Brabrand, Åge: «Hork» i *Norges dyr - Fiskene 1*, Cappelen 1992
* Riehl, Rüdiger & Baensch, Hans A.: *Akvariets lexikon*, Mergus verlag 1997 (svensk utgåve)
* FishBase

Bakgrunnsstoff
--------------

* (en) *hork* – oversikt og omtale av artane i WORMS-databasenRedigere på wikidata
* (en) *hork* i Encyclopedia of LifeRedigere på wikidata
* (en) *hork* i Global Biodiversity Information FacilityRedigere på wikidata
* (en) *hork* hos Fauna EuropaeaRedigere på wikidata
* (en) *hork* hos FishBaseRedigere på wikidata
* (en) *hork* hos NCBIRedigere på wikidata
* (en) *Kategori:Gymnocephalus cernuus* – bilete, video eller lyd på Wikimedia CommonsRedigere på wikidata
* (en) *Gymnocephalus cernuus* – galleri av bilete, video eller lyd på Wikimedia CommonsRedigere på wikidata
* *Gymnocephalus cernua* – detaljert informasjon på WikispeciesRedigere på wikidata


|  |  |
| --- | --- |
| Autoritetsdata | 
* Store norske leksikon
* FaunEur
* EOL

 |
|  |
| --- |
| **Amanoreke** |
| AmanorekeAmanoreke |
|
| **Status** |
| **Status i verda:** LC Livskraftig |
|
| **Systematikk** |
| **Rike:** | Dyr Animalia |
| **Rekkje:** | Leddyr Arthropoda |
| **Underrekkje:** | Krepsdyr Crustacea |
| **Klasse:** | Storkreps Malacostraca |
| **Orden:** | Tifotkreps Decapoda |
| **Familie:** | Atyidae |
| **Slekt:** | *Caridina* |
| **Art:** | **Amanoreke** *C. multidentata* |
|
| **Vitskapleg namn** |
| ***Caridina multidentata***Stimpson, 1860 |

**Amanoreke** (*Caridina multidentata*, tidlegare kjend som *Caridinia japonica*) er ein rekeart som finst i området rundt den japanske elva Yamato. I Noreg er dei mest kjend som gode algeetarar til bruk i ferskvassakvarium.

Populærnamnet sitt har arten fått av den japanske akvaristen Takashi Amano, som populariserte bruken av dei som akvariedyr.

Kjenneteikn
-----------

Amanoreker har raudbrune prikkar på ein nesten gjennomsiktig bakgrunn, med ei kvit stripe langs ryggen. Augo er svarte. Hoa er større enn hannen, og har prikkane til ein viss grad organisert i linjer nedst på kroppen. Maksimal storleik er på rundt 5 cm.

Amanoreker i akvarium
---------------------

Amanoreker er i utgangspunktet altetarar, men i akvarium klarar dei seg ofte med alger og rester etter fiskefor. Stundom et dei òg ekskrement frå fisk, og bidreg såleis til å halda akvariet reint. Skal ein halda amanoreker bør ein helst ha dei i grupper, både for å få meir effektiv algereinsking og for å unngå stress hjå dyra. Dei er ikkje aggressive mot fisk eller andre reker, men kan verta jakta på av større rovfisk.

Formeiring er vanskeleg, sidan larvane lever planktonisk og såleis står i fare for å bli etne av fisk eller vaksne reker.

Bakgrunnsstoff
--------------

* Akvaforum.no om amanoreker
* God artikkel om å halda amanoreke i akvarium Arkivert 2007-09-12 ved Wayback Machine.
* (en) *Amanoreke* – oversikt og omtale av artane i WORMS-databasenRedigere på wikidata
* (en) *Amanoreke* i Encyclopedia of LifeRedigere på wikidata
* (en) *Amanoreke* i Global Biodiversity Information FacilityRedigere på wikidata
* (en) *Amanoreke* hos NCBIRedigere på wikidata
* (en) *Kategori:Caridina multidentata* – bilete, video eller lyd på Wikimedia CommonsRedigere på wikidata
* (en) *Caridina multidentata* – galleri av bilete, video eller lyd på Wikimedia CommonsRedigere på wikidata
* *Caridina multidentata* – detaljert informasjon på WikispeciesRedigere på wikidata


|  |  |
| --- | --- |
| Autoritetsdata | 
* EOL

 |
| **Langeoog** |
| --- |
|  |
| Geografi |
|  |
| **Stad** | Austersjøen |
| **Koordinatar** | 53°45′N 07°29′E﻿Koordinatar: 53°45′N 07°29′E﻿ |
| **Øygruppe** | Dei austfrisiske øyane

 |
| **Areal** | 19,67 km²

 |
| Administrasjon |
| **Land** | Tyskland |
| **DelstatLandkreis** | NiedersachsenWittmund

 |
| Demografi |
| **Folketal** | 2 033 (2006) |
| **Folketettleik** | 103 /km² |

**Langeoog** er ein av dei sju busette austfrisiske øyane ved kysten av Niedersachsen og Tyskland. Ho ligg i Vadehavet sør i Nordsjøen mellom øyane Baltrum i vest og Spiekeroog i aust. Ho er òg ein kommune i *landkreis* Wittmund. Namnet «Langeoog» tyder «Lang øy» på plattysk.

Stranda på Langeoog er 14 km lang. Sidan Langeoog har ei gjennomsnittleg høgd på berre 5 meter varierer storleiken på øya ein del med tidvatnet.

Trafikk
-------

Langeoog har ferjesamband med Bensersiel på fastlandet. På mange av Dei austfrisiske øyane er båttrafikken avhengig av tidvatnet, men dette er ikkje eit problem for Langeoog.

Langeoog har òg ein flyplass. 

Det er ikkje lov med biltrafikk på øya

Erosjon
-------

Ved juletider i 1717 vart Langeoog delt i tre delar på grunn av ein stormflod.

Stranda og sanddynene på vestsida av øya eroderer kvart år, som på alle Dei austfrisiske øyane. Dei siste 50 åra har vestsida av Langegoog flytta seg fleire hundre meter mot aust. Alle Dei austfrisiske øyane bortsett frå Juist og Langeoog har store betongmolar i den vestlege enden for å hindre dette.

Turisme
-------

Turisme er ein av hovudnæringane på Langeoog, og i nesten alle bygningar på øya er det gjesterom. Det er òg fleire hotel og ungdomsherberge. Øya er mellom anna populær for folk med pustevanskar på grunn av den reine lufta som er her.

Kjelder
-------

* *Denne artikkelen bygger på «Langeoog» frå Wikipedia på engelsk, den 31. mai 2007.*

Bakgrunnsstoff
--------------

| * v
* d
* e
Dei frisiske øyane |
| --- |
| Dei vestfrisiske øyane | Noorderhaaks - Texel - Vlieland - Richel - Terschelling - Griend - Ameland - Rif - Engelsmanplaat - Schiermonnikoog - Simonszand - Rottumerplaat - Rottumeroog - Zuiderduintjes |
| Dei austfrisiske øyane | Borkum - Lütje Hörn - Kachelotplate - Memmert - Juist - Norderney - Baltrum - Langeoog - Spiekeroog - Wangerooge - Minsener-Oldoog - Mellum - Langlütjen I og II - Neuwerk - Scharhörn - Nigehörn - Trischen - Blauort |
| Dei nordfrisiske øyane | Pellworm - Hallig - Amrum - Föhr - Sylt - Jordsand - Rømø - Mandø - Fanø - Langli |


|  |  |
| --- | --- |
| Autoritetsdata | 
* VIAF
* GND
* GeoNames

 |
Gospa od Škrpjela (til venstre) i Kotorbukta.
**Gospa od Škrpjela** (serbisk skrift Госпа од шкрпјела; kroatisk Gospa od Škrpjela, 'Vår Frue på Klippene') er ei av to småøyar utanfor kysten av Perast i Kotorbukta i Montenegro. Den andre er Sveti Đorđe. Ho er ei kunstig øy danna av store steinar og gamle skip fylt med stein.

I dag er det ein skikk å kaste stein i sjøen. Kvar år 22. juli ved solnedgang, under ei hending kalla *fašinada*, går dei lokale kroatiske katolikkane ut i båtane sine og kastar stein på sjøen, og på den måten gjer øya større. 

Kyrkja Vår frue på Klippene (serbisk Црква Госпа од шкрпјела; kroatisk Crkva Gospa od Škrpjela; italiensk *Chiesa della Madonna dello Scarpello*) er ei kyrkje som står på øya. Den første kjende kyrkja her vart bygd i 1452, medan kyrkja i dag vart bygd i 1632 og utvida i 1722.

Kjelder
-------

* *Denne artikkelen bygger på «Our Lady of the Rocks» frå Wikipedia på engelsk, den 6. februar 2008.*

Koordinatar: 42°29′12″N 18°41′20″E﻿

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
Brev frå Aziru, leiar av Amurru, som hevdar si sak til farao. EA 161.
**Amarnabreva** er ei samling leirtavler frå Det nye riket i Egypt. Dei blei funne ved Amarna i Egypt i 1887. Breva er skrivne med kileskrift, hovudsakleg på akkadisk, og inneheld den diplomatiske brevvekslinga mellom dei egyptiske faraoane Amenhotep III og Akhnaton på den eine sida og vasallkongane deira i Palestina og Syria i tillegg til med andre storkongar i Midtausten. Samlinga inneheld 382 forskjellige brev som er blitt datert til to tiår på midten av 1300-talet f.Kr.

Amarnabreva er ei særs viktig historisk kjelde til den politiske situasjonen i Palestina og Syria i samtida. Dei viser også korleis diplomatisk kontakte mellom ulike statar føregjekk, og korleis egyptarane administrerte vasallstatane sine.

Amarnabreva blei første gong omsett og fortolka av den norske assyriologen J.A. Knudtzon i 1907-15, til tysk. William L. Moran utgav ei komplett omsetjing på fransk i 1987 og på engelsk i 1992.

I dag er brevsamlinga spreidd til fleire steder i verda. Dei fleste er på Vorderasiatisches Museum i Berlin og på British Museum i London.

Bakgrunnsstoff
--------------

* Moran, William L.: *The Amarna Letters*, Baltimore: Johns Hopkins University Press, 1992. ISBN 0-8018-4251-4

Kjelder
-------

* *Denne artikkelen bygger på «Amarnabreva» frå Wikipedia på bokmål, den 15. april 2012.*

* «Amarna» i *Store norske leksikon*, snl.no.
| Gosport  |
| --- |
| Gosport sett frå Spinnaker Tower i PortsmouthGosport sett frå Spinnaker Tower i Portsmouth Gosport sett frå Spinnaker Tower i Portsmouth |
| Plassering |
| 

Gosport is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Hampshire |
| Distrikt | Gosport |
| Geografi |
| Flatevidd - By |  65,5 km² |
| Innbyggjarar  - By (2007)   - folketettleik | 71 387   1 089,9 /km² |
| Koordinatar |  50°48′″N 1°7′″W﻿Koordinatar: 50°48′″N 1°7′″W﻿ |
| Diverse annan informasjon |
| Postnummer | PO12, PO13 |
| Telefon-retningsnummer | 02392 |
| **Nettstad:** www.gosport.gov.uk |
| 
 Commons har multimedium som gjeld: **Gosport**
 |

**Gosport** er ein by i Hampshire i England. Han utgjer òg eit distrikt. Arealet er på 65,5 km² og han har kring 70 000 innbyggjarar. Dei fleste innbyggjarane bur i byen, så totalt i distriktet bur det berre 80 000 innbyggjarar. 

Gosport feira 800-årsjubileet sitt i 2004. I 1204 gav biskop Godfrey de Lucy av Winchester alle inntekter frå den nye byen til Winchesterkatedralen. Dette er den første offisielle heideren av Gosport som by.

Historia til staden går lenger tilbake; utanfor bykjernen kjenner ein til busetjingar frå angelsaksisk tid og endå lenger tilbake. Det synest òg klårt at det må ha vore ein landsby der før 1204, og at denne så fekk bystatus (*town*).

Royal Air Force bygde ein flybase på Rownerhalvøya ved byen, RAF Gosport i 1918. Under slaget om Storbritannia vart denne ein av frontlinjebasene for jagarfly som vart sende opp for å stoppe tyske bombefly. I 1946 vart basen selt til Royal Navy, som brukte han som helikopterbase under namnet HMS Siskin. I 1966 trekte marinen seg ut, og eit bustadfelt vart bygd på staden.

Kjelder
-------

* *Denne artikkelen bygger på «Gosport» frå Wikipedia på bokmål, den 12. juli 2011.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* SUDOC
* GeoNames
* MusicBrainz (area)

 |
**Amanda Seyfried** (fødd 3. desember 1985) er ein skodespelar, sopransongar og modell frå Allentown i Pennsylvania i USA. 

Amanda Seyfried begynte å jobba som modell allereie som 11-åring, men slutta med det året ho fylte 17. Medan ho framleis var i tenåra tok ho songtimar og studerte opera. Den fyrste skodespelarjobben hennar var ei rolle i såpeserien *As the World Turns* 1999-2001, som då hadde gått samanhengande på amerikansk fjernsyn sidan 1956. Den fyrste filmrolla hennar var Lindsay Lohan-filmen *Mean Girls* (2004).

I 2008 fekk ho rolla som Sophie i ABBA-musikalfilmen Mamma Mia!, der ho song fleire ABBA-klassikarar for filmlerretet. Filmen hjelpte henne å bryta gjennom internasjonalt som skodespelar. Ho har seinare spelt hovudrolla i filmane *Jennifer's Body* (2009), *Chloe* (2009), *Dear John* (2010), *Letters to Juliet* (2010), *In Time*, samt Raudhette-filmen *Red Riding Hood* (2011).

I 2012 spela ho Cosette i Tom Hoopers filmatisering av musikalen Les Misérables, med m.a. Hugh Jackman, Anne Hathaway og Eddie Redmayne. Same året spela ho hovudrolla i *Gone* og året etter i *Lovelace*.

Kjelder
-------

* Profil og filmografi på The Internet Movie Database
* *Denne artikkelen bygger på «Amanda Seyfried» frå Wikipedia på engelsk, den 28. november 2013.*


|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC

 |
| **Langeland** |
| --- |
| Geografi |
| **Stad** | Mellom Fyn og Lolland |
| **Koordinatar** | 55°00′N 10°50′E

 |
| **Areal** | 285 km²

 |
| Administrasjon |
| **Land** | Danmark |
| **Kommune** | Langeland kommune |
| **Største busetnad** | Rudkøbing

 |
| Demografi |
| **Folketal** | 13 881 (2006) |
| **Folketettleik** | 49 /km² |

**Langeland** er ei dansk øy mellom Storebælt og Kielbukta. Øya har eit areal på 284 km² og eit folketal på om lag 14 000. Øya produserer korn, og er kjend som eit ferieområde. 

Rudkøbing er den største tettstaden på øya, og av andre tettstader finn ein Bagenkop, Lohals, Spodsbjerg, Tranekær og Tullebølle. Langeland er landfast med Fyn via ei bru frå Rudkøbing til Siø, og ei demning frå Siø til Tåsinge, som igjen er forbunde med Svendborg med ei bru. Det går òg bilferjer til Lolland, Ærø og Strynø.

Tidlegare gjekk det òg ei ferjerute mellom Bagenkop Sydlangeland og Kiel i den tyske delstaten Schleswig-Holstein. Denne vart nedlagt i 2003, etter fleire redningsforsøk. Ferjeruta var viktig for turistnæringa i området. Det økonomiske grunnlaget forsvann då den tollfrie handelen i EU tok slutt.

Øya var tidlegare delt inn i tre kommunar, men frå 2007 vart desse slått saman til Langeland kommune.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames
* MusicBrainz (area)

 |
**Elisa Silva** (fødd 7. mai 1999) er ein portugisisk songar frå øya Madeira. I 2020 vann ho den portugisiske songtevlinga *Festival da Canção* med songen «Medo de Sentir». Etter sigeren skulle Silva ha representert Portugal i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Bakgrunn
--------

Silva vart fødd på Madeira og dreiv med musikk allereie som barn. Ho deltok i fleire lokale musikkfestivalar, og vart inspirert av musikk frå 1960-, 1970- og 1980-åra – og då artistar som The Beatles, Queen, Eagles og ABBA.

Som 17-åring byrja Silva å studere jazz ved Conservatório da Madeira. Seinare studerte ho musikk i hovudstaden Lisboa og signerte platekontrakt med Warner.

I 2020 var Silva ein av deltakarane i den portugisiske songtevlinga *Festival da Canção* i regi av kringkastaren RTP. Silva vann finalen laurdag 7. mars 2020 med låten «Medo de sentir», og skulle dimed ha representert Portugal i Eurovision Song Contest 2020 i Rotterdam i Nederland. Ho skulle ha delteke i den andre semifinalen torsdag 14. mai 2020 i Rotterdam Ahoy. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19.

Referansar
----------

1. ↑  «Elisa wins Festival da Canção and ticket to Eurovision». 8. mars 2020. Henta 8. mars 2020.
2. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
3. 1 2  «Portugal: Elisa wins Festival da Canção 2020 with "Medo de sentir"» (på engelsk). 8. mars 2020. Henta 8. mars 2020.
4. ↑  «Elisa is Portugal's choice for Rotterdam». eurovision.tv. 7. mars 2020. Henta 8. mars 2020.
5. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.

* *Denne artikkelen bygger på «Elisa Silva» frå Wikipedia på bokmål, den 21. november 2021.*


|  |  |
| --- | --- |
| Autoritetsdata | 
* VIAF
* ISNI
* MusicBrainz (artist)
* Discogs (artist)
* AllMusic (artist)

 |
**Regjeringsråd** har i norsk statsskikk vore brukt i to ulike samanhengar.

1) Då prins Kristian Fredrik tok til som norsk regent oppnemnde han ved instruks av 2. mars 1814 eit råd. Dette fekk namnet regjeringsrådet, og medlemmane var *regjeringsrådar*. I Grunnlova blei Kongen sitt råd kalla statsråd, og medlemmane *statsrådar*. Det blei difor gjort namneendring frå og med 19. mai.

2) Frå 16. november 2001 blei tittelen *regjeringsråd* teken i bruk for embetet som departementsråd ved Statsministerens kontor. Regjeringsråden leiar den faste staben ved kontoret og har rådgjevingsoppgåver for statsministeren, og for regjeringa elles i spørsmål som gjeld dei andre statsmaktene og kongehuset.

Regjeringsråden er sekretær ved regjeringskonferansane og har ansvar – etter oppdrag frå statsministeren – for å vareta samordningsoppgåver for regjeringa. Til embetet er også lagt funksjonen som statsrådsekretær, som inneber ansvaret for førebuing og gjennomføring av Statsrådet sine saker.

Det er også oppretta eit embete som *assisterende regjeringsråd*.

Kjelde
------

* *Denne artikkelen bygger på «Regjeringsråd» frå Wikipedia på bokmål, den 5. mars 2010.*
**Ida Charlotte Amalie Hansen** (12. februar 1843–15. mars 1915) var ein norsk reformpedagog, kvinnesaksforkjempar og friluftspioner frå Bergen. Ho blei lærar i matematikk ved Frk. Hanna Aarestrups Pigeskole i 1860, og underviste sidan også ved Madam Meyers Pigeskole. I 1885 tok ho over Aarestrups skole og blei styrar for Frk. Amalie Hansens Pigeskole i Bankgaten 8. Ho tok i 1885 initiativ til etableringa av Bergens Kvinnesaksforening, der ho var leiar i perioden 1887–1907; broren hennar Gerhard Henrik Armauer Hansen var også blant stiftarane. Ho blei utnemnd til æresmedlem av Norsk Kvinnesaksforening på nasjonalt nivå i 1913.

Kjelder
-------

1. ↑  «Kvinner må opplyses og dyktiggjøres for de nye rettigheter og arbeidslivet»
2. ↑  Flere kvinner på sokkel!
3. ↑  Aasen, Elisabeth (2020). *Bergens små og store døtre*. Bodoni forl. ISBN 9788284030722.
4. ↑  *Nylænde* 1914 s. 26

* *Denne artikkelen bygger på «Amalie Hansen» frå Wikipedia på bokmål, den 21. mars 2023.*


|  |  |
| --- | --- |
| Autoritetsdata | 
* Historisk befolkningsregister

 |
‎Snippeskål frå Nissedal i Telemark. Bollen har denne innskrifta: «Jeg er liden og næt Drick af mig saa gjør du Ræt. 1756.» Bollen er i dag på Norsk Folkemuseum. Diameter 12 cm. NF: 1990-0977.
 **Snippebolle** eller **snippeskål** er eit drikkekar til øl eller melk. Det er eit rundt kar av tre med fire utståande snippar eller øyre. Karet kan vera skål- eller bollefoma. Øyrene er oftast trekanta, slik at karet får eit kvadratisk tverrsnitt.

Dei fleste snippeskålene ein har att er frå 1700- og 1800-talet, men slike skåler kan nok ha vore i bruk enkelte stader også eit stykke ut på 1900-talet.

Kjelder
-------

* *Denne artikkelen bygger på «Snippebolle» frå Wikipedia på bokmål, den 14. januar 2018.*

Litteraturliste
* Gjærder, Per (1975): *Norsk drikkekar av tre*. Bergen – Oslo – Tromsø
* Østby, Jon Birger (1983): *Nomenklatur for drikkestell*, med tegninger av Torill Sand. Oslo

Bakgrunnsstoff
--------------

* Snippebolle ved i DigitaltMuseum
* Snippeskål ved DigitaltMuseum
Bremnes
**Bremnes** er ein tidlegare kommune i Hordaland. Kommunen vart oppretta i 1916 då Finnås kommune vart delt, og hadde då eit folketal på 3411. Kommunen vart slegen saman med Bømlo og Moster att til noverande Bømlo kommune i 1963. Bremnes kommune hadde då 4829 innbyggjarar.

Fram til 1990-åra vart kommunesenteret på Bømlo kalla Bremnes. Kommunestyret vedtok på midten av 90-talet at kommunesenteret skulle heita Svortland. Namnet er etter dette mindre brukt, men finst framleis i institusjonar som Bremnes ungdomsskule, Bremnes kyrkje og Bremnes Idrettslag.

Folketalsutvikling
------------------

**Folketalsutvikling for tidlegare Bremnes kommune frå 1916 til 1963:**

| 1.7.1916 | 1.12.1920 | 1.12.1930 | 3.12.1946 | 1.1.1951 | 1.1.1961 | 1.1.1963 |
| --- | --- | --- | --- | --- | --- | --- |
| 3411 | 3406 | 3638 | 4368 | 4602 | 4824 | 4829 |
|

Fotnotar
--------

1. ↑  Statistisk årbok for kongeriket Norge 40de årgang, 1920 (Det statistiske centralbyrå, 1921)
2. 1 2  Statistisk årbok for Norge 69. årgang, 1950 (Statistisk sentralbyrå, 1950)
3. 1 2  Folkemengde i Bremnes 1. januar kvart år frå 1951, frå Statistisk sentralbyrå

|  |  |
| --- | --- |
| Autoritetsdata | 
* Store norske leksikon

 |
Brekken herredshus
**Brekken** (sørsamisk *Prahke*) er ei fjellbygd 700 moh. nær svenskegrensa, i Røros kommune. Brekken ligg 35 km frå Røros og 40 km frå Funäsdalen i Sverige.

Brekken var tidligere kommunesenter for Brekken kommune. Kommunen vart skilt ut frå Røros kommune 1. januar 1925, og 1. januar 1964 vart han samanslegen med bergstaden Røros, Røros landsogn og Glåmos til Røros kommune.

Bygda har barnehage, skule (1-10), butikk, bensinstasjon, post, bank, ungdomshus, kyrkje og skistadion med klubbhus. Skysstasjon Skottgården ligg i bygda og historielaget driv eit bygdemuseum. Brekken flyplass vart åpna i august 2009.

Fjella i Brekken er lett tilgjengelige og gjev varierende turmuligheiter både sumar og vinter, gode fiskemuligheter og tilgang på sopp og multer. Sølendet naturreservat har eit rikt planteliv og 12 registrerte orkideartar. Fleire område er av interesse for botanikarar, geologar og ornitologar.

Tamneshalvøya, som har mange hytteområde, ligg nokre kilometer frå Brekken sentrum.



|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
|  |
| --- |
| **Hibiskus** |
|  |
|
| **Systematikk** |
| **Rike:** | Planteriket Plantae |
| **Rekkje:** | Karplantar Tracheophyta |
| **Underrekkje:** | Frøplantar Spermatophytes |
| **Orden:** | Kattostordenen Malvales |
| **Familie:** | Kattostfamilien Malvaceae |
| **Underfamilie:** | Malvoideae |
| **Stamme:** | Hibisceae |
| **Slekt:** | **Hibiskus** *Hibiscus*L. 1753 |

**Hibiskus** er ei gruppe blomsterplantar i kattostfamilien som veks i varme og tropiske klima. Blada er enkle, ofte litt taggete, medan blomane har fem blomeblad, er trompetforma og har kvit, lyseraud, raud, lilla eller gul farge. Nokre kjenner òg blomane som **hawaiirose**.

Hibiskus blir ofte dyrka for dei vakre blomne sine, men nokre artar kan brukast til te eller som grønsak (Roselle), til papirproduksjon (Kenaf) eller klesmateriale. I Noreg er arten *Hibiscus rosa-sinensis* kjend som hawaiirose, men den eigentlege hawaiirosa er *Hibiscus brackenridgei*, som er gul og stadeigen for Hawaii. Denne gule blomsterplanten blei utnemnd til offisiell blomsterplante for Territory of Hawaii (no synonym med delstaten Hawaii) i 1923. Planten blei utnemnd til offisiell delstatsplante for Hawaii i 1988. Det var truleg dette som gav planten det norske namnet.

Galleri
-------

* Kvit Hibiscus arnottianus på HawaiiKvit *Hibiscus arnottianus* på Hawaii
* Tropisk kjempehibiskus, Hibiscus rosa-sinensis 'Madonna'Tropisk kjempehibiskus, *Hibiscus rosa-sinensis* 'Madonna'
* Hibiscus hirtus*Hibiscus hirtus*
* Hibiscus lobatus*Hibiscus lobatus*
* Hibiscus hispidissimus*Hibiscus hispidissimus*

Kjelder
-------

1. ↑  *Hawaii State Flower*. Native Yellow Hibiscus, *Hibiscus brackenridgei* A. Gray. NETSTATE.COM. Besøkt 2015-05-18

* *Denne artikkelen bygger på «Hibiskus» frå Wikipedia på bokmål, den 22. februar 2022.*

Bakgrunnsstoff
--------------

 Commons har multimedium som gjeld: **Hibiskus**

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* NKC
* Dyntaxa
* ITIS
* EOL

 |
Etnolingvistisk kart over Kina.
**Folkegrupper i Kina** er eit oversyn over større og mindre folkegrupper som lever i Kina, det vil seia i Folkerepublikken Kina og Republikken Kina (Taiwan). Han-kinesarar er den største folkgruppa, som omfattar rundt 1,2 milliardar menneske, knapt 92 % av innbyggjarane i Folkerepublikken Kina. Her opererer ein vidare med **55 nasjonale minoritetar**, som er offisielt anerkjende folkegrupper. Det er semje om at landet i alle fall har kring 15-20 etniske grupper som ikkje er offisielt anerkjende (til dømes sherpaer).

Plakat i Kina med nokre av dei 56 offisielt anerkjende folkegruppene i landet.
Det er semje om at den offisielle definisjon av nasjonale grupper i si tid var noko unøyaktig og dels uheldig, men så langt (2008) er det ikkje noko som tyder på noko offisiell revisjon av oversikta er å vente. 

Minoritetsfolka utgjer samla godt over 100 millionar menneske i Kina. I 2010 utgjorde medlemmene av alle minoritetane til saman 8,49 % av innbyggjarane i Kina.

Dei tradisjonelle busetjingsområda deira dekker meir enn 60 % av territoriet til Folkerepublikken Kina. Berre 18 av dei nasjonale minoritetane har ei befolkning som overskrid milliongrensa.

Dei viktigare minoritetsfolka er, etter storregion:

* **Nord-Kina:** Mandsjuar, mongolar, evenkar, daur
* **Nordvest-Kina:** Uigurar, kasakar, kirgisarar
* Sørkina: Zhuang, miao, yi, dong, yao, bai, hani, naxi, tujia
* Den autonome regionen Tibet og Qinghai: Tibetanarar, salarar, tu.

Bakgrunnsstoff
--------------

Kjelder
-------

* *Denne artikkelen bygger på «Kinesiske nasjonaliteter» frå Wikipedia på bokmål, den 17. september 2009.*

1. ↑  «Han Chinese proportion in China's population drops: census data». English.news.cn (2011-04-28).

|  |  |
| --- | --- |
| Autoritetsdata | 
* WorldCat
* LCCN
* BNF
* BNF (data)
* SUDOC

 |
**Folkehøgskolerådet** er eit skolepolitisk samarbeidsorgan for dei norske folkehøgskolane og folkehøgskolerørslene. Folkehøgskolerådet har sitt mandat frå og rapporterer til eit årleg fellesmøte for styra i Norsk Folkehøgskolelag, Noregs Kristelege Folkehøgskolelag, Informasjonskontoret for folkehøgskolen og Informasjonskontoret for kristen folkehøgskole. Folkehøgskolerådet skal ta seg av oppgåver til gagn for skoleslaget og skolane, og som ikkje er av rein fagpolitisk karakter.

Internasjonalt Utvalg for folkehøgskolen (IU)
---------------------------------------------

**Internasjonalt Utvalg for folkehøgskolen** er eit rådgjevande organ under Folkehøgskolerådet i Noreg. Utvalet arbeider, gjennom informasjons- og opplysningsarbeid, for at folkehøgskolane skal bidra til å skape ei meir rettferdig verd.

Referansar
----------

1. ↑  Vedtekter for Folkehøgskolerådet:  Arkivert 2013-05-12 ved Wayback Machine.

Bakgrunnsstoff
--------------

* Folkehøgskolerådet Arkivert 2012-07-06 ved Wayback Machine.
* Internasjonalt Utvalg for folkehøgskolen Arkivert 2006-05-02 ved Wayback Machine.
**«Without Your Love»** var det armenske bidraget i Eurovision Song Contest 2006, framført av André. Teksten er skriven på engelsk.

Eurovision Song Contest 2006
----------------------------

Songen starta som nummer éin i semifinalen, før Bulgaria med «Let Me Cry» av Mariana Popova.

Bidraget fekk tolv poeng frå Belgia, Kypros, Russland, Nederland, Frankrike og Spania, ti poeng frå Tyrkia, Israel og Hellas, åtte poeng frå Bulgaria, sju poeng frå Kviterussland, Ukraina og Tyskland, tre poeng frå Albania, Polen, Sverige, Sveits og Storbritannia, to poeng frå Romania og Moldova. Armenia fekk til saman 150 poeng og enda på sjetteplass av totalt 23 bidrag. Dei gjekk dimed vidare til finalen. 

Songen starta som nummer 24 i finalen, etter Tyrkia med «Süper Star» av Sibel Tüzün.

Bidraget fekk tolv poeng frå Russland og Belgia, ti poeng frå Hellas, Frankrike, Tyrkia og Nederland, åtte poeng frå Israel, Spania, Ukraina, Kviterussland og Bulgaria, sju poeng frå Moldova og Kypros, fem poeng frå Polen, tre poeng frå Tyskland, to poeng frå Litauen og eitt poeng frå Romania. Armenia fekk til saman 129 poeng og enda på åttandeplass av totalt 24 bidrag. Dei kvalifiserte seg dimed direkte til finalen i Eurovision Song Contest 2007.

Kjelder
-------

* *Denne artikkelen bygger på «Without Your Love (André song)» frå Wikipedia på engelsk, den 8. april 2012.*


| * v
* d
* e
Armenske songar i Eurovision Song Contest |
| --- |
| *Without Your Love* (2006)**·** *Anytime You Need* (2007)**·** *Qélé, Qélé* (2008)**·** *Jan Jan* (2009)**·** *Apricot Stone* (2010)**·** *Boom Boom* (2011)**·** *Lonely Planet* (2013)**·** *Not Alone* (2014)**·** *Face the Shadow* (2015)**·** *LoveWave* (2016)**·** *Fly with Me* (2017)**·** *Qami* (2018)**·** *Walking Out* (2019)**·** *Chains on You* (2020) |
Koordinatar: 59°57′48.434″N 10°46′13.825″E﻿

Brekkefossen
**Brekke** er eit strøk i bydel Nordre Aker i Oslo, ofte feilaktig omtalt som Frysja. Det fungerer som bustads- og industriområde. Som grunnkrets har Brekke 1 207 innbyggjarar per 2009.

Avgrensing
----------

Brekke er avgrensa av Akerselva i øst, Maridalsvannet og Nordmarka i nord, Maridalsvegen (ikke inkludert i strøket) i vest, og Nydalsdammen i sør. Strøket grensar dimed mot Nydalen (på andre sida av dammen) i sør, Grefsen og Kjelsås (på andre sida av elva) i øst, og Korsvoll i vest.

Historie
--------

Strøket er oppkalla etter Brekke gard, som låg vest for Akerselva, og tilhøyrde Nordmarkgodset.

Brekkedammen
------------

Brekkedammen er ein badeplass i Akerselva. Han er er tilrettelagd for fysisk helsehemma personar.

Sjå òg
------

* Brekkefossen
* Brekke Borettslag

Kjelder
-------

* *Denne artikkelen byggjer på «Brekke (Oslo)» frå Wikipedia på bokmål, den 30. desember 2019.*

Bakgrunnsstoff
--------------

* Brekkedammen, Bymiljøetaten sin badeinfo
**Amandine Suzanne Monique Leynaud** (fødd 2. mai 1986) er ein fransk handballspelar frå Aubenas i Frankrike. Ho er både verdsmeister, europameister og olympisk meister med det franske landslaget. Sidan 2018 er ho målvakt i den ungarske toppklubben Győri ETO.

Karriere
--------

### Klubbspel

Leynaud var Metz-spelar perioden 2004-12. Seks av dei åtte sesongane vart ho fransk meister. Ho gjorde deretter teneste i Oltchim Valcea, den rumenske toppklubben som i 2013 gjekk konkurs og vart oppløyst. Åra frå 2013 til -18 vart ho makedonsk meister med Vardar. Frå hausten 2018 vakta ho målet for Győri ETO, den ungarske toppklubben som våren 2019 gjekk til topps i EHF-meisterligaen.

### Landslagsspel

Leynaud var med i den franske meisterskapstroppen fyrste gongen ved Handball-VM 2007, og siste gongen Sommar-OL i 2021. Ho var med å vinne VM-gull i 2017, EM-gull i 2018 og OL-gull i 2021. Dessutan var ho med om å vinne to VM-sølv, OL-sølv i 2016, EM-sølv og EM-bronse.

Kjelder
-------

* *Denne artikkelen bygger på «Amandine Leynaud» frå Wikipedia på tysk, den 29. november 2021.*